“ทอง” เช้านี้ ขึ้น 50 บาท ทองคำแท่ง ขายออกบาทละ 29,100 รูปพรรณ 29,600 บ.
"สมาคมค้าทองคำ" รายงานราคา “ทอง” เปิดตลาดเช้านี้ ปรับขึ้น 50 บาท ทองคำแท่ง ขายออกบาทละ 29,100 รูปพรรณ 29,600 บ. 
"สมาคมค้าทองคำ" รายงานราคา “ทอง” เปิดตลาดเช้านี้ ปรับขึ้น 50 บาท ทองคำแท่ง ขายออกบาทละ 29,100 รูปพรรณ 29,600 บ.
30 ก.ค. 2563

สมาคมค้าทองคำ รายงานราคาทอง (96.5%) วันนี้ (30 ก.ค.63) เมื่อเวลา 09.29 น.ที่ผ่านมา ปรับขึ้น 50 บาท เมื่อเทียบกับประกาศราคาซื้อขายครั้งสุดท้ายของวันพุธ ที่ตลอดทั้งวันมีการประกาศราคาทั้งหมด 3 รอบ รวมราคาปรับขึ้น 250 บาท
โดยราคาทองคำแท่ง รับซื้ออยู่ที่บาทละ 29,000.00 บาท ขายออกที่ราคาบาทละ 29,100.00 บาท
ส่วนทองรูปพรรณ รับซื้ออยู่ที่ราคาบาทละ 28,470.48 บาท ขายออกที่บาทละ 29,600.00 บาท
ราคาทองคํา Spot เช้านี้เคลื่อนไหวที่บริเวณ 1,963 ดอลลาร์ หลังจากปิดตลาดเมื่อคืนที่ผ่านมาเพิ่มขึ้น 8.8 ดอลลาร์ จากการเดินหน้าเข้าซื้อทองคำในฐานะสินทรัพย์ปลอดภัยอย่างต่อเนื่อง นอกจากนี้ สกุลเงินดอลลาร์ที่อ่อนค่าในรอบ 2 ปี เป็นอีกปัจจัยหนุนการเข้าซื้อทองคำ
ราคาทองคำเดินหน้าทำสถิติในแดนบวกขึ้นติดต่อกันเป็นวันที่ 9 จากการเข้าซื้อทองคำในฐานะสินทรัพย์ปลอดภัยหลังจากการอ่อนค่าของสกุลเงินดอลลาร์ รวมทั้งความวิตกกังวลต่อผลกระทบทางเศรษฐกิจจากการแพร่ระบาดของไวรัสโควิด-19 และความสัมพันธ์อันตึงเครียดระหว่างสหรัฐและจีน
ขณะที่ผลการประชุมของธนาคารกลางสหรัฐ (เฟด) เมื่อคืนที่ผ่านมามีมติตรึงอัตราดอกเบี้ยนโยบายที่ระดับ 0-0.25% พร้อมกับยืนยันว่าจะยังตรึงอัตราดอกเบี้ยที่ระดับต่ำต่อไป และพร้อมใช้เครื่องมือทั้งหมดที่เฟดมีอยู่เพื่อให้เศรษฐกิจฟื้นตัว